b'\n_START_ARTICLE_\nOscar de Pellegrin\n_START_SECTION_\nMeritter\n_START_PARAGRAPH_\nHan fikk bronse i skyting, i klassen Mixed Olympic Match SH3, ved Paralympiske sommerleker 1992. Han fikk ogs\xc3\xa5 bronse i klassen Mixed English match SH1 (50 m rifle liggende) ved Paralympiske sommerleker 1996. _NEWLINE_I 2000 fikk han bronse i bueskyting individuelt, og gull i lagkonkurransen, sammen Salvatore Carrubba og Giuseppe Gabelli. Dette \xc3\xa5ret ble han ogs\xc3\xa5 utnevnt til Kommand\xc3\xb8r av Republikken Italias fortjenstorden. Ved Paralympiske sommerleker 2008 i Beijing fikk han igjen medalje, denne gang bronse i lagkonkurransen i recurve, sammen Mario Esposito og Marco Vitale._NEWLINE_Ved Paralympiske sommerleker 2012 i London fikk han gull individuelt med buetypen recurve, i klassen W1/W2. I plasseringsrunden fikk han fjerde beste poengsum, med 625 poeng. De Pellegrin slo s\xc3\xb8rkoreanske Myeong-Gu Lee 6-4 i kvartfinalen og Lung Hui Tseng 7-3 i semifinalen. I finalen slo han malaysiske Hasihin Sanawi 6-5. _NEWLINE_Han deltok ogs\xc3\xa5 i lagkonkurransen, men Italia ble der sl\xc3\xa5tt ut av Kina i kvartfinalen.'